**Joseph «Joss» Hill Whedon** (født 23. juni 1964) er en amerikansk tekstforfatter, regissør, produsent, og skaper av forskjellige TV-serier, mest kjent er *Buffy, vampyrenes skrekk og The Avengers*. Han har også skrevet flere filmmanuskript og tegneserier. I 1997 startet han selskapet *Mutant Enemy* som produserte *Buffy* og de etterfølgende seriene.

Whedon er oppvokst på Manhattan i New York, tok «high-school» ved *Winchester College* i England og avsluttet en filmutdannelse ved *Wesleyan University* i 1987. Etter studiene flyttet Whedon til Los Angeles og fikk sin første skrivejobb i TV-serien *Roseanne*. Joss Whedon er blitt kalt verdens første tredjegenerasjons manuskriptforfatter, siden både hans far og bestefar skrev for TV-serier.

Fjernsyn
--------

### *Buffy, vampyrenes skrekk*

Flere år etter at filmen *Buffy the Vampire Slayer* som han hadde skrevet manuskriptet til ble slaktet produserte Whedon en fjernsynsserie med det samme navnet. Serien *Buffy, vampyrenes skrekk* ble en stor suksess og gikk i syv sesonger. I Norge har Buffy blitt vist på TVNorge, der de første tre sesongene ble sendt fra 1997 til 1999, og de fire siste sesongene fra 2002 til 2004.

### *Angel*

TV-serien *Angel* er en oppfølgerserie av *Buffy the Vampire Slayer* hvor hennes *vampyr med en sjel* kjæreste fikk hovedrollen. Den ble skapt av Whedon sammen med David Greenwalt og første episode ble vist i september 1999. *Angel* ble ikke like populær som *Buffy*, men var en av de programmene på kanalen som hadde de mest økende seer tallene. (etter *Smallville*) Serien ble også lovet en sjette sesong, men ble likevel kansellert i mai 2004. I Norge ble *Angel* vist på TV 2.

### *Firefly*

I 2002 ble TV-serien *Firefly* som Whedon produserte sammen med Tim Minear kansellert av FOX Network etter at bare 11 av 14 episoder hadde blitt vist. Han satte da igang med å skrive et filmmanus for Universal Pictures basert på serien. DVD-utgivelsen av serien ble en stor suksess som gav selskapet tro på filmen og klarsignal til å starte produksjon. Filmingen startet i juli 2004, og filmen *Serinity* hadde premiere 30. september 2005. Norsk premiere var 2. desember 2005. Filmen fikk god omtale fra kritikere og fans, men ble ikke noen stor suksess. I november 2005 hadde *Serenity* tjent inn USD 2,7 millioner mindre enn budsjettet på USD 39 millioner.

### *Agents of S.H.I.E.L.D.*

I 2013 skapte Joss Whedon sammen med Jed Whedon og Maurissa Tancharoen TV-serien *Agents of S.H.I.E.L.D.* for kanalen ABC. Serien hadde premiere 24. september 2013 i USA.

Filmer
------

Whedon var forfatter og medforfatter på flere filmer deriblant *Buffy the Vampire Slayer*, *Toy Story*, *Alien: Oppstandelsen* og *Titan A.E.*. Han ble nominert til Oscar for manuskriptet til *Toy Story*.

Han deltok i arbeidet med manuskriptene til filmene *Speed*, *Mortal Kombat*, *Waterworld*, *Twister* og *X-Men*, men lite av Whedons bidrag ble igjen i de ferdige manuskriptene. I intervjuer nekter Whedon ansvar for noen av disse filmene. Han har sagt at han hadde et godt manuskript for *Alien: Oppstandelsen*, men at det ble ødelagt av regissøren. Hans *Waterworld*-manuskript ble forkastet, og bare to linjer fra hans manuskript ble brukt i det endelige manuskriptet til *X-Men*. Til og med *Buffy*-filmen ble ikke helt etter hans intensjoner. Whedon skal ha skrevet mesteparten av dialogen til filmen *Speed*.

Han har skrevet og regissert filmen *Serenity* som er basert på TV-serien *Firefly*, og har fått jobben med å skrive og regissere filmen *Wonder Woman* for Warner Brothers.

I 2005 annonserte Universal Studios *Goners*. Whedon hadde skrevet manus og skulle stå for regi. I 2008 ble det kjent at filmen var utsatt på ubestemt tid.

Filmene han kanskje er mest kjent for å ha skrevet er *The Avengers* og *The Cabin in the Woods*.

Tegneserier
-----------

Whedon som selv er en ivrig leser av tegneserier er forfattere av serien *Fray* som er plassert i en fjern fremtid i *Buffyuniverset*. Serien som tok flere år og avslutte ble en stor suksess og Whedon sier at han ønsker å vende tilbake til *Fray* når han får tid.

Som så mange andre av forfatterne til Buffy-serien bidrog han også til tegneserieversjonen: Han skrev hovedhandlingen i miniserien *Tales of the Vampires* og tre fortellinger i antologien *Tales of the Slayers*, inkludert en med Malka Fray fra *Fray*.

Whedon skriver i øyeblikket *Astonishing X-Men* i Marvel Comics' populære tegneserie om X-Men. Denne serien har vært en av Marvel sine bestselgere, er nominert til flere priser.

I 2005 fikk Whedon utgitt miniserien *Serinity* som er basert på TV-serien *Firefly* og leder frem til filmen *Serinity*.

Vanlige tema
------------

### Feminisme

Whedon sier selv at han er feminist, og feministtemaer er vanlig i hans arbeide. Det mest typiske eksemplet er en tilsynelatende svak tenåringsjente som viser seg å være ekstremt sterk og mektig, sett i *Buffy*, *Firefly* og *Serenity*. Forskere som har sett på Whedons arbeide ut fra et kjønnsperspektiv har både positive og negative kommentarer. Whedon selv sier at hans mor har vært inspirasjon for hans feministiske verdensbilde. Da han ble spurt om hvordan han kunne skrive så bra for kvinner svarte han - *«If you met my mom, you wouldn't ask».*

En tidlig modell for Whedons sterke tenåringsjenter var Kitty Pride i *X-men*. *«If there's a bigger influence on Buffy than Kitty, I don’t know what it was. She was an adolescent girl finding out she has great power and dealing with it.»* Mange av hans unge kvinnelige rollefigurer opplever det samme, og nå har Whedon fullført sirkelen ved å skrive karakteren *Kitty Pryde* i tegneserien *Astonishing X-Men*.

### Dialog

Dialogen i Joss Whedons serier og filmer skjer ofte som kvikke replikkvekslinger, med mange popkultur referanser og særlig i *Buffy* vrir han substantiv over til adjektiv med å legge en «y» i enden av mange ord («listy»). Mange tror at manusforfatterne av *Buffy* har vært ved en amerikansk «high-school» for å studere hvordan studentene snakker, men ifølge en av forfatterne: «It's just the way that Joss actually talks.»

### Død

Ulik mange andre produsenter har Joss Whedon det med å la rollefigurene dø, ofte på de mest upassende tidspunkt. I de fleste actionbaserte filmer og serier er det vanlig å ha en del mindre viktige rollefigurer som kan ofres, men Whedon er kjent for å ta livet av viktige karakterer. Når han gjør det prøver han på forhånd å få publikum til å bry seg om karakteren før hans eller hennes død, noe Whedon beskriver som «doing [his] job». Whedon dreper ofte populære rollefigurer etter at noe bra har skjedd med dem, noe av de mest traumatiske opplevelsene for fansen var dødsfallene til Joyce og Tara i *Buffy*, Doyle og Wesley i *Angel* og Book og Wash i *Firefly*.

Sitater
-------

* «It insults me that people take my work seriously. I just wanted to meet chicks.»
* «Remember, always be yourself. Unless you suck.»
* «I definitely think that a woman kicking ass is extraordinarily sexy. If I wasn't compelled on a very base level by that archetype, I wouldn't have created that character. I mean, yes, I have a feminist agenda, but it's not like I made a chart.»
* «Very occasionally, if you really pay attention, life doesn’t suck!»

Referanser
----------

1. ↑   Encyclopædia Britannica Online, Encyclopædia Britannica Online-ID biography/Joss-Whedon, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Munzinger Personen, Munzinger IBA 00000030101, besøkt 9. oktober 2017[Hentet fra Wikidata]
4. ↑   BD Gest', BD Gest' author ID 11683, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 13. desember 2014[Hentet fra Wikidata]
6. ↑   Tsjekkias nasjonale autoritetsdatabase, NKC-identifikator xx0135019, besøkt 23. november 2019[Hentet fra Wikidata]
7. ↑  Tasha Robinson (5. september 2001). «Joss Whedon - Web Exclusive» **(engelsk)**. The A.V. Club. Arkivert fra originalen 21. desember 2005. Besøkt 21. mai 2016.
8. ↑  Michael Fleming (22. september 2005). «Whedon’s a goner for U» **(engelsk)**. *Variety*. Besøkt 21. mai 2016.
9. ↑  Jennifer Vineyard (7. juli 2008). «Joss Whedon's Hollywood Status Update: Horror Fantasy ‘Goners,’ ‘Cabin In The Woods’ And More» **(engelsk)**. MTV. Besøkt 21. mai 2016.
10. ↑  «The ladies' man». *The Age* **(engelsk)**. 25. september 2005. Besøkt 21. mai 2016.
11. ↑  Gavin Edwards (1. juni 2004). «Joss Whedon Goes Back To The Drawing Board». *whedon.info* **(engelsk)**. Besøkt 21. mai 2016.
12. ↑  Mim Udovitch (11. mai 2000). «What Makes Buffy Slay?» **(engelsk)**. *Rolling Stone*. Arkivert fra originalen 21. mai 2016. Besøkt 21. mai 2016.

Eksterne lenker
---------------

* (en) Joss Whedon på Internet Movie Database Rediger på Wikidata

* (sv) Joss Whedon i Svensk Filmdatabas Rediger på Wikidata

* (da) Joss Whedon på Filmdatabasen Rediger på Wikidata

* (da) Joss Whedon på Scope Rediger på Wikidata

* (fr) Joss Whedon på Allociné Rediger på Wikidata

* (en) Joss Whedon på AllMovie Rediger på Wikidata

* (en) Joss Whedon hos Turner Classic Movies Rediger på Wikidata

* (en) Joss Whedon hos The Movie Database Rediger på Wikidata
* WhedonWiki Arkivert 31. desember 2020 hos Wayback Machine.
* Whedonesque Arkivert 15. desember 2020 hos Wayback Machine.
* Intervju i *In Focus Magazine*

|  |  |
| --- | --- |
|  | (en) Wikiquote: Joss Whedon – sitater |

| * v
* d
* r
*Buffy, vampyrenes skrekk* |
| --- |
| Karakterer | Angel • Anya • Buffy • Cordelia • Dawn • Giles • Oz • Riley • Spike • Tara • Willow • Xander |
| Sesonger | 1 - 2 - 3 - 4 - 5 - 6 - 7 |
| Annet | Joss Whedon |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** BBC Things **·** Munzinger (iba) **·** MusicBrainz **·** Discogs **·** AllMusic
 |